b'\n_START_ARTICLE_\nTom Coster\n_START_SECTION_\nZgodnja leta\n_START_PARAGRAPH_\nCoster se je rodil v Detroitu, odra\xc5\xa1\xc4\x8dal pa je v San Franciscu. \xc5\xbde v mladih letih je Coster igral klavir in harmoniko. S \xc5\xa1tudijem glasbe je nadaljeval na kolid\xc5\xbeu, nato pa je kot glasbenik pet let slu\xc5\xbeboval v glasbeni skupini Vojnega letalstva ZDA.\n_START_SECTION_\nKariera\n_START_PARAGRAPH_\nCoster je kot izvajalec ali komponist sodeloval s \xc5\xa1tevilnimi glasbenimi skupinami in izvajalci kot so The Loading Zone, G\xc3\xa1bor Szab\xc3\xb3, Carlos Santana, Santana, Billy Cobham, Third Eye Blind, Coryell/Coster/Smith, Claudio Baglioni, Stu Hamm, Boz Scaggs, Zucchero in Bobby Holiday, Joe Satriani, Frank Gambale in Vital Information. Coster je prav tako posnel nekaj solisti\xc4\x8dnih jazz fusion plo\xc5\xa1\xc4\x8d pri zalo\xc5\xbebah Fantasy, Headfirst in JVC._NEWLINE_Najbolj znane Costerjeve kompozicije so "Europa (Earth\'s Cry Heaven\'s Smile)", "Flor D\'Luna (Moonflower)" in "Dance, Sister, Dance (Baila Mi Hermana)", ki jih je izvedla skupina Santana ter "The Perfect Date", ki jo je izvedla skupina Vital Information.\n_START_SECTION_\nZasebno \xc5\xbeivljenje\n_START_PARAGRAPH_\nCosterjev sin, Tom, se je rodil leta 1966 in je prav tako klaviaturist in skladatelj.'